cyanic-selkie/wikianc huggingface dataset:
ইয়ে-ইয়ে (রিয়াল মাদ্রিদ)
১৯৫৯ সালে দলটির রূপান্তর শুরু হয় যখন মিগুয়েল মুনেজ রিয়াল মাদ্রিদের কোচ হন। একজন খেলোয়াড় হিসাবে তিনি ১৯৫৬ এবং ১৯৫৭ সালে ইউরোপীয় কাপ জয়ী রিয়াল মাদ্রিদের অধিনায়কত্ব করেছিলেন। তিনি রিয়াল মাদ্রিদের যে দলটিতে খেলেছিলেন সেটি সেরা বিদেশী প্রতিভা নিয়ে এটি গঠিত হয়েছিল। কিন্তু রিয়াল মাদ্রিদের কোচ হিসেবে তিনি যে দলটি তৈরি করেছিলেন তা সম্পূর্ণরূপে স্পেনীয় খেলোয়াড়দের দ্বারা তৈরি করা হয়েছিল। তারা লা লিগা প্রতিযোগিতা জিতে ৯ বার।যাতে একটানা ৫ জয় অন্তর্ভুক্ত। তারা ১৯৬৬ সালে ব্রাসেলসের হেইসেল স্টেডিয়ামে পার্তিজান বেলগ্রেডকে ২-১ গোলে পরাজিত করে ইউরোপীয় কাপ জিতেছিল।
সায়ানোব্যাকটেরিয়া
অন্যান্য প্রোক্যারিওটদের মত,সায়ানোব্যাকটেরিয়ার কোন মেমব্রেন-বহিরাবরণবিশিষ্ট অঙ্গাণু নেই। কোষের বহিঃ ঝিল্লির পৃথক পৃথক ভাঁজে সালোকসংশ্লেষণ প্রক্রিয়া সম্পন্ন হয় (যা সবুজ উদ্ভিদ এর চেয়ে ভিন্ন যারা সালোকসংশ্লেষণের জন্য ক্লোরোপ্লাস্ট নামক অঙ্গাণু ব্যবহার করে থাকে।) জীববিজ্ঞানীরা সাধারণভাবে একমত হয়েছেন যে, ইউক্যারিয়টদের মধ্যে যে ক্লোরোপ্লাস্টের দেখা মেলে তার উৎপত্তি অ্যান্ড্রোসিম্বোসিস প্রক্রিয়ার মাধ্যমে সায়ানোব্যাকটেরিয়া থেকেই হয়েছে। ধারণা করা হয়ে থাকে- সালোকসংশ্লেষণ প্রক্রিয়ার উপজাত হিসেবে অক্সিজেন উৎপাদনের মাধ্যমে সায়ানোব্যাকটেরিয়ারা পূর্বের অক্সিজেন-স্বল্প বিজারিত বায়ুমণ্ডলকে জারিতবায়ুমণ্ডলে পরিণত করেছে। এর ফলে "পৃথিবীর মরিচা পড়া" আর বৃহৎ অক্সিজেন যোজন ক্রিয়া সংগঠিত হয়,যার ফলে জীবন গঠন ক্রিয়ায় নাটকীয় পরিবর্তন আসে আর অবাত জীব- দের বিলুপ্তি ঘনিয়ে আসে।
বর্ণনা
সায়ানোব্যাকটেরিয়ারা এক ধরনের সালোকসংশ্লেষী,নাইট্রোজেন সংবন্ধনকারী ব্যাকটেরিয়া যারা বিভিন্ন ধরনের আবাসস্থল যেমন-আর্দ্র মাটি ও পানিতে বেঁচে থাকে। তারা মুক্তজীবী হয় অথবা উদ্ভিদ বা  লিচেন জেনাস পেলটিজেরা-এর কোন লিচেন গঠনকারী ছত্রাকের সাথে মিথোজীবী সম্পর্ক তৈরি করে থাকে। . তারা এককোষী থেকে ফিলামেন্টাস হয়ে থাকে এবং কলোনিগত প্রজাতির অন্তর্ভুক্ত। এসব কলোনি ফিলামেন্ট, শিট এমনকি ফাঁপা বলের আকৃতি তৈরি করতে পারে। কিছু ফিলামেন্টাস প্রজাতিকে আবার কোষ এর প্রকৃতির তফাত অনুযায়ী বিভিন্ন ভাগে ভাগ করা যায় যেমন-জায়মান কোষ,সাধারণ কোষ,সালোকসংশ্লেষী কোষ- যারা উৎপাদনের অনুকূল পরিস্থিতিতে গঠিত হয়ে থাকে; যেমন- অ্যাকিনেট ও জলবায়ুগত পরিবর্তন প্রতিরোধী স্পোরগুলো রূঢ় পরিবেশ-পরিস্থিতিতে উৎপন্ন হয়; আবার পুরু দেয়ালবিশিষ্ট হেটারোসিস্টসএ থাকে নাইট্রোজেনাস নামের এনজাইম,যা নাইট্রোজেন সংবন্ধন-এ মুখ্য ভূমিকা পালন করে।
নাইট্রোজেন সংবন্ধন
হেটারোসিস্টস নামক বিশেষায়িত কোষের মাধ্যমে সায়ানোব্যাকটেরিয়া অবাত পরিবেশে বায়ুমণ্ডলের নাইট্রোজেন সংবন্ধন করতে পারে।হেটারোসিস্টস উপযুক্ত(অক্সিজেন-স্বল্প) পরিবেশেও গঠিত হতে পারে বিশেষত যখন সংবন্ধিত নাইট্রোজেন দুর্লভ হয়ে পড়ে।হেটারোসিস্ট গঠনকারী প্রজাতিগুলো নাইট্রোজেন সংবন্ধনের জন্যই বিশেষায়িত হয়ে থাকে আর তারা নাইট্রোজেন গ্যাসকে অ্যামোনিয়া (NH3), নাইট্রাইটস (No2-) অথবানাইট্রেট (No3-)রূপে সংবন্ধিত করতে পারে। পরবর্তীতে গাছপালা এসব উপাদানকে শোষণ করে এবং প্রোটিন ও নিউক্লিয়িক এসিডে রুপান্তরিত করে (জৈবগতভাবে বায়ুমণ্ডলের নাইট্রোজেন উদ্ভিদের জন্য সরাসরি উপলব্ধ নয়,ব্যতিক্রমঃ যেসব উদ্ভিদের এন্ডোসিমবায়োটিক নাইট্রোজেন সংবন্ধনকারী ব্যাকটেরিয়া আছে, বিশেষ করে ফ্যাবাসাইগোত্রের )। বিশেষ করে এরা এককোষী হয়ে থাকে।
মুক্তজীবী সায়ানোব্যাকটেরিয়াগুলো ধানক্ষেতের পানির কলামে অবস্থান করে।এপিফাইট হিসেবে সবুজ শেওলা বা ক্যারা (ক্যারোফাইট শৈবাল)-র পৃষ্ঠদেশেও এদের দেখা মেলে যেখানে তারা নাইট্রোজেন সংবন্ধন করতে পারে। (অ্যানাবেনা -র মত সায়ানোব্যাকটেরিয়া জলজ ফার্ন অ্যাজোলা)-র মিথোজীবী হিসেবে বেঁচে থাকে ও ধান রোপণের সময় জৈব সার সরবরাহ করতে পারে।
অঙ্গসংস্থানবিদ্যা
অনেক সায়ানোব্যাকটেরিয়াই কোষের চলৎক্ষম ফিলামেন্ট গঠন করে,যাদের হরমোগোনিয়া বলা হয়।এরা প্রধান বায়োমাস থেকে কুঁড়িতে চলে যায় এবং অন্যত্র নতুন কলোনি তৈরি করে।হরমোগোনিয়ামের কোষগুলো জায়মান অবস্থার কোষগুলোর চেয়ে পাতলা হয় ,আর চলৎক্ষম শৃঙ্খলের যে কোন প্রান্তের কোষগুলো ক্রমশ সরু হতে পারে। মূল কলোনি থেকে বিছিন্ন হতে একটি হরমোগোনিয়ামকে প্রায়শ ফিলামেন্টের  নেক্রিডিয়াম নামের একটি দুর্বল কোষকে বিচ্ছিন্ন করে ফেলতে হয়।
সায়ানোব্যাকটেরিয়ামের প্রতিটি স্বতন্ত্র কোষ সচরাচর পুরু,জেলাটিনধর্মী কোষ প্রাচীর দিয়ে ঘেরা থাকে। তাদের ফ্লাজেলা না থাকলেও হরমোগোনিয়া-র কিছু প্রজাতি গ্লাইডিং এর মাধ্যমে চলাচল করতে পারে। অসিল্যাটোরিয়া-র বেশ কিছু বহুকোষী ফিলামেন্টাস রূপ দুলে দুলে চলতে সক্ষম; সেক্ষেত্রে ফিলামেন্ট সামনে-পেছনে দোদুল্যমান থাকে। পানির স্তরের মাঝে কিছু সায়ানোব্যাকটেরিয়া যেমন- আর্চেয়া গ্যাসের ভেসিকল তৈরি করে ভাসমান থাকে। এসব ভেসিকল কোন অঙ্গাণুনয়, এরা লিপিড মেমব্রেনের পরিবর্তে প্রোটিন ঝিল্লি দিয়ে পরিবেষ্টিত থাকে।
বাস্তুসংস্থান
জলজ সায়ানোব্যাকটেরিয়ারা তাদের বিস্তীর্ণ আর প্রকটভাবে দর্শনীয় কুঁড়ির জন্য সুপরিচিত- যা মিঠাপানিকি সামুদ্রিক পরিবেশ উভয় জায়গাতেই গঠিত হতে পারে। কুঁড়িগুলো নীল-সবুজ বর্ণ বা গাদের আকার ধারণ করতে পারে। এই কুঁড়িগুলো বিষাক্ত হতে পারে,আর প্রায়শই শনাক্ত করা গেলে বিনোদন কেন্দ্রের জল-অববাহিকা বন্ধ করে দেয়া হয়। সামুদ্রিক ব্যাকটেরিওফেজ অকোষীয় সামুদ্রিক সায়ানোব্যাকটেরিয়া-র উল্লেখযোগ্য পরজীবী।
সায়ানোব্যাকটেরিয়া পুকুর আর হ্রদের স্থির পানিতে থাকতে পছন্দ করে। তাদের জীবনচক্র বিঘ্নিত হয় যখন প্রাকৃতিক বা কৃত্রিমভাবে পানি নদ বা ঝরনার স্রোতপ্রবাহ থেকে উদ্ভূত ঘোলা স্রোতের সাথে মিশে যায়। এ কারণে পানির প্রবাহ ধীরগতির না হলে সায়ানোব্যাকটেরিয়া কদাচিৎ নদীতে জন্মে। যখন ব্যাকটেরিয়া নদীতে পাওয়া যায়, তারা সচরাচর হ্রদের উজানমুখী মোহনা থেকে আসে।
যেসব ওয়াটার ইউটিলিটি পানির উৎসরূপে হ্রদ আর নদীর পানি ব্যবহার করে, তাদের জন্য পানিতে সায়ানোব্যাকটেরিয়ার উপস্থিতি একটি ক্রমবর্ধমান উদ্বেগের বিষয়।ব্যাকটেরিয়া প্রাথমিকভাবে ফিল্টার প্লাগিং (প্রায়শ বালির বড় আস্তর বা এ ধরনের মাধ্যমের সাহায্যে)আর সায়ানোটক্সিন উৎপন্ন করে পানি পরিশোধনে নানাভাবে বাধা দিতে পারে,যে পানি ব্যবহার করলে বড় ধরনের অসুখে পড়ার ঝুঁকি রয়েছে।
এদের কিছু প্রজাতি বৈশ্বিক বাস্তুসংস্থান আর অক্সিজেন চক্র-তে তাৎপর্যপূর্ণ অবদান রাখে। ক্ষুদ্র সামুদ্রিক সায়ানোব্যাকটেরিয়াম প্রোক্লোরোকক্কাস ১৯৮৬ সালে আবিষ্কৃত হয় যা উন্মুক্ত সমুদ্রের অর্ধেকের বেশি সালোকসংশ্লেষণ ঘটায়। অনেক সায়ানোব্যাকটেরিয়া সার্কাডিয়ান রিদম প্রদর্শন করে যা কেবল ইউক্যারিওটিক কোষে বিদ্যমান বলে এক সময় ধারণা করা হত। "'তর্কসাপেক্ষে সায়ানোব্যাকটেরিয়াকে পৃথিবীর সবচেয়ে সফল অণুজীব গোষ্ঠী বলা যায়। তারা জিনগতভাবে সবচেয়ে বৈচিত্র্যপূর্ণ;তারা সকল এলাকায় বিস্তীর্ণ বসতি গড়ে তুলেছে, মিঠা পানি,সামুদ্রিক আর স্থলজ বাস্তুতন্ত্রে বেশ বিস্তৃত আর তাদের সবচেয়ে চূড়ান্ত কুলুঙ্গি স্থানে যেমন- উষ্ণ প্রস্রবণ, লবণাক্ত অঞ্চল এবং অতিলবণাক্ত উপসাগরে পাওয়া যায়। ফটোঅটোট্রপিক, অক্সিজেন উৎপাদনকারী সায়ানোব্যাকটেরিয়া পৃথিবীর আদিম বায়ুমণ্ডলে বায়ুজীবী বিপাক এবং ইউক্যারিওটিক সালোকসংশ্লেষণ বিবর্তনের পরিবেশ সৃষ্টি করেছিল।  সায়ানোব্যাকটেরিয়া বিশ্বব্যাপী কার্বন আর নাইট্রোজেনের যোগানদাতা হিসেবে মহাসাগরের অত্যাবশ্যক বাস্তুগত কার্যকারিতা পূরণ করে।' – স্টিওয়ারট ও ফ্যালকনার"
কার্বন সংবন্ধন
সায়ানোব্যাকটেরিয়া সূর্যালোকের শক্তি ব্যবহার করে সালোকসংশ্লেষণ করে, এ প্রক্রিয়ায় আলোর শক্তি কাজে লাগিয়ে পানির অণু বিশ্লিষ্ট হয়ে অক্সিজেন, প্রোটন এবং ইলেকট্রন উৎপন্ন হয়।  যেহেতু তারা জলজ অণুজীব,তারা অজৈব কার্বন (CO2 বা বাইকার্বনেট) অধিগ্রহণে সহায়তা করার জন্য  সচরাচর কতিপয় কৌশল কাজে লাগায় যারা সমষ্টিগতভাবে "কার্বন ঘনীকরণ প্রক্রিয়া" হিসেবে পরিচিত।আরও নির্দিষ্ট কৌশলগুলোর একটি হল ব্যাকটেরিয়ো ক্ষুদ্রাংশগুলোর ব্যাপকমাত্রায় প্রাদুর্ভাব ঘটানো যাজ কার্বোক্সিজোমস নামে পরিচিত। এ সকল বিশতলীয় গঠন ষড়তলীয় শেল প্রোটিন দিয়ে নির্মিত হয় যা খাঁচার মত সজ্জিত হয়ে কয়েকশত ন্যানোমিটার ব্যাস গঠন করতে পারে। ধারণা করা হয় যে এ সকল কাঠামো শেলের অভ্যন্তরে  CO2-সংবন্ধনকারী এনজাইম, RuBisCO,কার্বনিক এনহাইড্রাস-দের শৃঙ্খলিত করে। এ কাজে স্থানীয় CO2 এর ঘনমাত্রা বৃদ্ধি করে RuBisCO এনজাইমের কর্মদক্ষতা বাড়ানোর জন্য বিপাকীয় সঞ্চালন এর মডেল ব্যবহার করা হয়।
ইলেকট্রন ট্রান্সপোর্ট
ক্লোরোপ্লাস্ট বিশিষ্ট ইউক্যারিওটিকদের তুলনায় সায়ানোব্যাকটেরিয়ার প্লাজমা মেমব্রেন সংলগ্ন থাইলাকয়েড মেমব্রেনে কুঠুরির অভাব রয়েছে।এজন্য শ্বসনে শক্তি বিপাকে সম্পৃক্ত জটিল প্রোটিন অণুগুলো কতিপয় গতিশীল শক্তি বাহক পুল (যেমন-কুইনোন পুল, সাইটোক্রোম সি, ফেরেডোক্সিনস) ভাগাভাগি করে, যাতে করে সালোকসংশ্লেষিয় বিপাক আর শ্বসনগত বিপাক একে অন্যের ওপর ক্রিয়া করে। তাছাড়া প্রজাতিগুলোর শ্বসনতন্ত্রের মধ্যে প্রচুর বৈচিত্র্য আছে। এ কারণেই বলা যায়, গোলাপি ব্যাকটেরিয়া-র মত সায়ানোব্যাকটেরিয়ার "শাখা ইলেকট্রন পরিবহন ব্যবস্থা" রয়েছে।
পানি থেকে আহরিত উচ্চশক্তির ইলেকট্রনের বেশিরভাগ সায়ানোব্যাকটেরিয়াল কোষ নিজ প্রয়োজনে ব্যবহার করে থাকে,এর সামান্য অংশ ইলেক্ট্রোজেনিক কর্মকাণ্ডের মাধ্যমে বাইরের পরিবেশে দান করতে পারে।
চৈনিক ভাষাসমূহ
চৈনিক ভাষাসমূহ বলতে পূর্ব এশিয়ার কতগুলি বিশ্লেষণী ভাষার একটি দলকে বোঝায়, যেটি চীনা-তিব্বতি ভাষা পরিবারের একটি প্রধান শাখা গঠন করেছে। অনেক ভাষাবিদ প্রস্তাব করেছেন যে চৈনিক ভাষাগুলি এবং তিব্বতি-বর্মী ভাষাগুলির মধ্যে একটি মৌলিক বিভাজন বিদ্যমান। অনেক গবেষক এই মত প্রত্যাখ্যানও করলেও অন্যেরা এই মত সমর্থনকারী জাতিজনিগত প্রমাণ খুঁজে পেয়েছেন।  পাই ভাষাসমূহ শ্রেণীবদ্ধ করা দুরূহ হলেও হয়ত এগুলি প্রাচীন চীনা ভাষার একটি শাখা, সুতরাং চৈনিক ভাষা। অন্যথা চৈনিক ভাষা বলতে কেবলমাত্র চীনা ভাষার বহুসংখ্যক প্রকারভেদকে বোঝায়, যেগুলি একটি সাধারণ লিখন পদ্ধতি দ্বারা ঐক্যবদ্ধ। এক্ষেত্রে চৈনিক ভাষা বলতে এমন একটি ভাষাগত দৃষ্টিভঙ্গিকে নির্দেশ করা হয়, যেখানে চীনা ভাষাগুলি একটিমাত্র ভাষার বহুসংখ্যক প্রকারভেদ নয়, বরং অনেকগুলি স্বতন্ত্র ভাষার একটি পরিবার।
বক্তাসংখ্যা
বৃহত্তর চীনা ভাষার সর্বমোট বক্তাসংখ্যা ১৫২ কোটির কিছু বেশি, যাদের মধ্যে প্রায় ৭৪% (১১২ কোটি) ম্যান্ডারিন চীনা ভাষা বা এর কোনও উপভাষায় কথা বলে। সারা বিশ্বজুড়ে মাতৃভাষা এবং দ্বিতীয় ভাষা হিসেবে চৈনিক ভাষাসমূহের মূল শাখাগুলির বক্তার সংখ্যা নিচে দেওয়া হল (২০১৮-১৯):
চাপৈরতলা ইউনিয়ন
চাপৈরতলা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
আয়তন ও অবস্থান
চাপৈরতলা ইউনিয়নের আয়তন ৩,০৭৮ একর (১২.৪৬ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পূর্বে অবস্থিত এ ইউনিয়নের পশ্চিমে গুনিয়াউক ইউনিয়ন ও ফান্দাউক ইউনিয়ন, উত্তরে ফান্দাউক ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন, পূর্বে হবিগঞ্জ জেলার মাধবপুর উপজেলার ছাতিয়াইন ইউনিয়ন এবং দক্ষিণে হবিগঞ্জ জেলার মাধবপুর উপজেলার জগদীশপুর ইউনিয়ন ও বুল্লা ইউনিয়ন অবস্থিত।
প্রশাসনিক কাঠামো
চাপৈরতলা ইউনিয়ন নাসিরনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ৯টি।
জনসংখ্যার উপাত্ত
২০১১ সালের আদমশুমারি অনুযায়ী চাপৈরতলা ইউনিয়নের মোট জনসংখ্যা ১৫,৪০২ জন। এর মধ্যে পুরুষ ৭,২৫৪ জন এবং মহিলা ৮,১৪৮ জন। মোট পরিবার ২,৯০৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২৫৩ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী চাপৈরতলা ইউনিয়নের সাক্ষরতার হার ৩৪.৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
যোগাযোগ ব্যবস্থা
নাসিরনগর উপজেলা সদর থেকে চাপৈরতলা ইউনিয়নে যোগাযোগের প্রধান সড়ক নাসিরনগর-চাপৈরতলা সড়ক। এছাড়া ঢাকা-সিলেট মহাসড়কের ছাতিয়াইন থেকে ছাতিয়াইন-বাঘাসুরা-ফান্দাউক সড়ক হয়ে চাপৈরতলা ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
হাট-বাজার
চাপৈরতলা ইউনিয়নের প্রধান হাট/বাজার হল চাপৈরতলা বাজার।
বিদ্যানন্দ ফাউন্ডেশন
বিদ্যানন্দ ফাউন্ডেশন একটি বাংলাদেশি স্বেচ্ছাসেবী সংস্থা যা শিশুদের নিয়ে কাজ করে।  সংগঠনটি পথশিশু, সুবিধা বঞ্চিত দরিদ্র ও অসচ্ছল শিশুদের মৌলিক শিক্ষা, আহার, চিকিৎসা এবং আইন সেবা প্রদান করে থাকে।  প্রতিষ্ঠানটি বাংলাদেশ সরকার কর্তৃক ২০২৩ সালের একুশে পদকে ভূষিত হয়।
ইতিহাস
বিদ্যানন্দ ২০১৩ সালের ২২ নভেম্বর নারায়ণগঞ্জে প্রতিষ্ঠিত। এরপর ২০১৪ সালের মার্চ মাসে চট্টগ্রাম শাখা এবং সবশেষে ২০২১ সালে খাগড়াছড়িতে বিদ্যানন্দের দ্বাদশ শাখা চালু করা হয়। বিদ্যানন্দের মোট ১৭টি শাখা রয়েছে।
কার্যক্রম
বিদ্যানন্দ ফাউন্ডেশন সুবিধা বঞ্চিত শিশুদের জন্য বেশ কিছু কাজ করে। সংগঠনটির উল্লেখযোগ্য কার্যক্রমের মধ্যে রয়েছে সুবিধা বঞ্চিত শিশুদের মৌলিক শিক্ষা প্রদান,  এক টাকায় সতন্ত্রভাবে খাবার,   চিকিৎসা   ও আইনি সেবা প্রদান প্রদান। বাংলাদেশের রামু ও রাজবাড়ীতে বিদ্যানন্দ ফাউন্ডেশন নিজস্ব জমিতে দুইটি আলাদা এতিমখানা রয়েছে। সংগঠনটি বিনামূল্যের গ্রন্থাগার, প্রকাশনা   ও অনাথালয়সহ প্রভৃতি প্রকল্প পরিচালনা করে। এর প্রতিষ্ঠাতা কিশোর কুমার দাস ২০২২ সালের এপ্রিলে কমনওয়েলথ পুরস্কার লাভ করেন।
সমালোচনা
বঙ্গবাজার অগ্নিকাণ্ড বিষয়ক একটি ফেসবুক পোষ্টে অন্যের ছবি বিনা অনুমতিতে ব্যবহার এবং মিথ্যা তথ্য প্রদান করার জের ধরে ২০২৩ সালের এপ্রিল মাসে বিদ্যানন্দ বিতর্ক বেশ প্রসার লাভ করে। এর পরেই নেটিজেনরা বিদ্যানন্দের পুরাতন কার্যক্রমের বিভিন্ন বিষয়ের অসঙ্গতি তুলে ধরে পোস্ট করতে থাকে, যার মধ্যে রয়েছে একই গরুর ছবি বিভিন্ন সময়ে বিভিন্ন নাম ব্যবহার করে বারবার পোস্ট দেওয়া, বিভিন্ন সময়ে বিভিন্ন পোস্টে মজিদ চাচা নামক ব্যক্তিকে কখনো বৃদ্ধ, নৌকার মাঝি, দুঃস্থ, দিন মজুর, মৃত্যুপথ যাত্রী, ক্ষুদ্র ব্যবসায়ী ইত্যাদি হিসেবে উল্লেখ করা। সমালোচনার জের ধরে প্রতিষ্ঠানটির পক্ষ থেকে দুঃখ প্রকাশ করে ব্যাখা দেওয়া হয়।
ডেল ডাবোন
ডেল ডাবোন (জন্ম ৮ জানুয়ারী, ১৯৭২) একজন মার্কিন পর্নোগ্রাফিক অভিনেতা এবং পরিচালক। তিনি ৫০০ টিরও বেশি প্রাপ্তবয়স্ক চলচ্চিত্রে অভিনয় করেছেন।
ডাবোন ১৯৯৮ সালে প্রাপ্তবয়স্ক চলচ্চিত্র শিল্পে প্রবেশ করেছিলেন। তিনি ২০০৩ সালে শিল্প থেকে সরে এসে ২০০৯ সালে পুনরায় প্রাপ্তবয়স্ক শিল্পে ফিরে আসেন।
ব্যক্তিগত জীবন
ডাবোন উত্তর ক্যারোলিনার গ্রিনসবোরোতে জন্মগ্রহণ করেন এবং বেড়ে ওঠেন। তিনি ২০০৩ থেকে ২০০৯ সাল পর্যন্ত পেশাদার টেনিস খেলোয়াড় জেনিফার ক্যাপ্রিয়াতির সাথে একটি সম্পের্কে জড়িয়েছিলেন।
বাবর আলী
বাবর আলী একজন ভারতীয় যুবক যাকে বিবিসি বিশ্বের সর্বকনিষ্ঠ প্রধান শিক্ষক হিসেবে উপস্থাপন করে। বাবর আলীর জন্ম ভারতের পশ্চিবঙ্গের  মুর্শিদাবাদ জেলার বেলডাঙা থানার গঙ্গাপুর গ্ৰামে।
ব্যক্তিগত জীবন ও ভ্রমণ
বাবর আলীর জন্ম পশ্চিমবঙ্গের মুর্শিদাবাদ জেলার বেলডাঙা থানার অন্তর্গত ভাবতা'র গঙ্গাপুর গ্রামে এক কৃষক পরিবারে ১৯৯৩ খ্রিস্টাব্দের ১৮ ই মার্চ। পিতার নাম মহম্মদ নাসিরউদ্দিন এবং মায়ের নাম বানুয়ারা বিবি। বাবর বিভিন্ন দেশে আন্তর্জাতিক বিভিন্ন অনুষ্ঠানে বক্তব্য রেখেছেন। ২০১৬ সালে দ্বিতীয়বারের মত বাংলাদেশ ভ্রমণ করেন। সিলেট আর ঢাকার বিভিন্ন গুরুত্বপূর্ণ প্রাকৃতিক ও ঐতিহাসিক গুরুত্বপূর্ণ জায়গায় ঘুরে দেখেন সেই সময়ে।
পুরস্কার ও সম্মাননা
২০০৯ সালে বিবিসির একটি প্রতিবেদনে মাত্র ৯ বছর বয়সে নিজস্ব বিদ্যালয় প্রতিষ্ঠাকারী বাবর আলীকে সারা বিশ্বের সামনে তুলে ধরা হয়। তারপর আরও অনেক প্রতিষ্ঠান ও সংবাদ মাধ্যম বাবর আলীকে নিয়ে প্রতিবেদন প্রকাশ করে। ২০০৯ সালে ভারতীয় সংবাদ মাধ্যম সিএনএন-আইবিএন বাবর আলীকে রিয়েল হিরোজ এওয়ার্ড কর্মসূচীর জন্য পুরস্কার প্রদান করে। এনডিটিভি বাবর আলীকে ইন্ডিয়ান অব দ্যা ইয়ার পুরস্কার প্রদান করে।
আনন্দ শিক্ষা নিকেতন
বাবর আলীর বয়স যখন মাত্র ৯ তখন যাত্রা শুরু হয় আনন্দ শিক্ষা নিকেতনের। বর্তমানে বিদ্যালয়টিতে ১০ম শ্রেণি পর্যন্ত শিক্ষা কার্যক্রম চলছে। বিদ্যালয়টি পশ্চিমবঙ্গ মধ্য শিক্ষা পর্ষদের অনুমোদন পেয়েছে এবং বর্তমানে বিদ্যালয়টিতে প্রায় ৩০০ শিক্ষার্থী পড়াশোনা করছে। আর্থিকভাবে অসচ্ছল শিক্ষার্থীদের কল্যাণার্থে বিদ্যালয়ে বিনা বেতনে পাঠদান করা হয়। বর্তমানে পাঠদানরত শিক্ষকদের মধ্যে ৬ জন আনন্দ শিক্ষা নিকেতনের সাবেক শিক্ষার্থী।
বিদ্যালয়টি এখনও বাবর আলীর পৈতৃক ভিটার উঠোনে প্লাস্টিকের ছাউনির নিচে পরিচালনা করা হচ্ছে। বিদ্যালয়টির জন্য আধুনিক ভবন বর্তমানে নির্মানাধীন।
হকি হেলমেট
হকি হেলমেট আইস হকি, ইনলাইন হকি এবং ব্যান্ডির খেলোয়াড়রা পরে থাকেন যাতে পাক, স্টিক, স্কেট, বোর্ডস, অন্যান্য খেলোয়াড় বা বরফের থেকে মাথায় আঘাতের সময় মাথাটিকে সম্ভাব্য চোট থেকে রক্ষা করতে সহায়তা করে। হকি হেলমেটের শেলটি সাধারণত ভিনাইল নাইট্রাইল নামক পদার্থ দিয়ে তৈরি যা সংস্পর্শ স্থল থেকে প্রযুক্ত বলকে (ফোর্স) বিক্ষিপ্ত করে দেয় এবং লাইনার অংশটি তৈরী হয় ভিনাইল নাইট্রাইল ফোম বা প্রসারিত পলিপ্রোপিলিন ফোম বা ফেনা দ্বারা অথবা অন্য কোনও উপাদান দ্বারা যার শক্তি শোষণ ক'রে কনকাশন সম্ভাবনাকে কমিয়ে দেওয়ার ক্ষমতা রয়েছে। হকি হেলমেট মাথার পিছন দিকের অংশটি বা অক্সিপিটাল স্ফীতি দ্বারা মাথাকে চেপে ভিতরে থেকে ঢুকিয়ে দেয়। হেলমেট নির্মাতাদের একটি চার্ট থাকে যাতে তাদের হেলমেটগুলির আকারের সাথে মাথার মাপের সম্পর্কিত তথ্য দিয়ে একটি তালিকা দেওয়া থাকে। বেশিরভাগ আধুনিক হেলমেটেরই সরঞ্জাম-মুক্ত সামঞ্জস্য রয়েছে। তবে পুরানো মডেলগুলিতে সামনের অংশকে সামনে বা পিছনে সহজে ঠেলে দেওয়ার জন্য (স্লাইড) পাশের স্ক্রুগুলি আলগা করে হেলমেটের আকারটির সামঞ্জস্য বিধান করতে হয়।
মুখের সম্পূর্ণ সুরক্ষা
আইস হকিতে খাঁচা হ'ল মুখ এর আঘাতের সম্ভাবনা হ্রাস করতে হেলমেটের সামনের দিকে সংযুক্ত একটি ডিভাইস। এতে একটি ধাতব বা যৌগবস্তুর জাল রয়েছে যা পুরো মুখকে ঢেকে দেয়। যদিও কিছু অর্ধ-খাঁচার অস্তিত্বও রয়েছে দেখা যায় (পুরো বায়ু প্রবাহের সুযোগ দেওয়ার সাথে চোখ রক্ষা করতে)। বার বা খাঁচায় এমন যথেষ্ট ফাঁক থাকে যাতে ক্রিয়াকলাপ দেখার সুযোগও মেলে আবার পাক ও স্টিক আটকে দিয়ে মুখের চোট-আঘাত রোধেও সেটি যথেষ্ট সক্ষম হয়। হাইব্রিড প্রকরণের পূর্ণ-মুখের শিল্ডে পলিকার্বনেট নির্মিত শিল্ড থাকে উপরের অর্ধে এর নীচের অর্ধে থাকে পলিকার্বোনেট অথবা ধাতব খাঁচা।
উত্তর আমেরিকায় অনেক অপেশাদার লীগে পুরো মুখের সুরক্ষা বাধ্যতামূলক করা হয়েছে। হাই স্কুল হকি, কলেজ হকি এবং অনূর্ধ্ব ১৮ খেলোয়াড়দের ক্ষেত্রে মুখের পূর্ণ ঢাকা খাঁচা, পূর্ণ শিল্ড অথবা শিল্ড ও খাঁচা সমন্বয় বাধ্যতামূলক করা হয়েছে।
জোভেনেল ময়িস
জোভেনেল ময়িস (২৬ জুন ১৯৬৮ – ৭ জুলাই ২০২১) ছিলেন হাইতির একজন উদ্যোক্তা ও সাবেক রাজনীতিবিদ, যিনি ২০১৭ সাল থেকে ২০২১ সালে হত্যাকাণ্ডের শিকার হওয়ার আগ পর্যন্ত হাইতির রাষ্ট্রপতি ছিলেন।
নভেম্বর ২০১৬ সালের নির্বাচনে জয়ের পরে তিনি ২০১৭ সালের ফেব্রুয়ারিতে রাষ্ট্রপতি হিসেবে শপথ নিয়েছিলেন। ২০১৯ সালে রাজনৈতিক অস্থিরতা এবং তাকে পদত্যাগের আহ্বান একটি সংকটে পরিণত হয়। ২০২১ সালের ৭ জুলাই ভোরে পেশন-ভিলে তাদের ব্যক্তিগত বাসভবনে হামলার সময় ময়িসকে হত্যা করা হয় এবং তার স্ত্রী মার্টিন আহত হন।  অন্তর্বর্তীকালীন প্রধানমন্ত্রী ক্লদ জোসেফ ময়িসের হত্যার পর দেশটির নিয়ন্ত্রণ গ্রহণ করেন।
প্রাথমিক জীবন ও শিক্ষা
জোভেনেল ময়িস হাইতির নর্ড-এস্ট, ট্রাও ডু নর্ডে ২৬ জুন ১৯৬৮ সালে জন্মগ্রহণ করেছিলেন। ১৯৭৪ সালের জুলাইয়ে তার পরিবার পোর্ট-অ-প্রিন্সে চলে যায়, সেখানে তিনি ইকোল ন্যাশনাল ডন ডুরেলিনে প্রাথমিক স্তরের পড়াশোনা করেন এবং পরবর্তীতে প্রথমে লাইসি তুসেন্ট লুভারচারে মাধ্যমিক স্তরের পড়াশোনা এবং পরে সেন্টার কালচারাল দু কলেজ কানাদো-হাইতিয়েনে পড়েন।
চালিয়ে যান এবং প্রথমে লিসি টসসেন্ট লুভার্টারে তাঁর মাধ্যমিক পড়াশোনা করেন, এবং তারপরে সেন্টার কালচারাল ডু কোলিয়েজ কানাডো-হ্যাটিনে।
১৯৯৬ সালে তিনি তাঁর সহপাঠী মার্টিন মেরি আতিয়েন জোসেফকে বিয়ে করেছিলেন। একই বছর তারা রাজধানী ছেড়ে পোর্ট-ডি-পেক্সে গ্রামীণ অঞ্চলগুলির উন্নয়নের জন্য নিজেদের প্রতিষ্ঠা করেছিলেন।
হত্যাকাণ্ড
ময়িস ৭ জুলাই ২০২১ সালে পেশন ভিলে জেলার পেলেরিন ৫ এ তার নিজ বাসভবনে অজ্ঞাত বন্দুকধারীদের হামলায় তিনি নিহত হন।  হাইতির ফার্স্ট লেডি মার্টিন মোউস আক্রমণের ফলে আহত হয়ে হাসপাতালে ভর্তি ছিলেন।   ওই দিন পরে ভারপ্রাপ্ত প্রধানমন্ত্রী ক্লড জোসেফের কার্যালয় থেকে জারি করা একটি প্রেস বিজ্ঞপ্তি এই হামলার জন্য "অজ্ঞাতপরিচয় একদল, যাদের মধ্যে কেউ কেউ স্প্যানিশ ভাষায় কথা বলেছিল" তার উপর হামলার জন্য দায়ী করেছে।
ষাঁড়ব্যাঙ
ষাঁড়ব্যাঙ একটি সাধারণ ইংরেজি ভাষার শব্দ যা প্রজাতি নির্বিশেষে বড়, আক্রমণাত্মক ব্যাঙকে বোঝায়।
ষাঁড়ব্যাঙের উদাহরণগুলির মধ্যে রয়েছে:
লুডোলফ কাম্পহাউজেন
গট্টফ্রীড লুডোলফ কাম্পহাউজেন (Gottfried Ludolf Camphausen) (১০ জানুয়ারি, ১৮০৩ - ৩ ডিসেম্বর, ১৮৯০) প্রুশীয় রাষ্ট্রীয় কর্মী, রাইন অঞ্চলের উদারপন্থী বুর্জোয়াদের একজন নেতা। ১৮৪৮ সালের ২৯ মার্চ থেকে ২০ জুন পর্যন্ত প্রুশীয়ার বুর্জোয়া-উদারপন্থী সরকারের নেতৃত্ব করেন। জুলাই ১৮৪৮ সালে তিনি ফ্রাংকফুর্ট পার্লামেন্টে প্রতিনিধিত্বশীল প্রুশিয়ান হিসেবে যোগদান করেন। সেই পদে তিনি এপ্রিল, ১৮৪৯ পর্যন্ত থাকেন। রাজনৈতিক কার্যালয়ের কার্যক্রম সম্পর্কে মোহমুক্তি ঘটলে একজন জ্ঞানী এবং বিষণ্ণ মানুষ হিসেবে অবশেষে তিনি পদত্যাগ করেন এবং কোলনে পুনরায় ব্যাংকিং ব্যবসায় ফিরে যান ।
আনোয়ারুজ্জামান চৌধুরী
আনোয়ারুজ্জামান চৌধুরী (জন্ম: ১ জুলাই ১৯৭০ ) একজন বাংলাদেশী রাজনীতিবিদ ও সিলেট সিটি কর্পোরেশনের বর্তমান মেয়র। তিনি যুক্তরাজ্য আওয়ামী লীগের যুগ্ম সাধারণ সম্পাদক।
জন্ম ও প্রাথমিক জীবন
আনোয়ারুজ্জামান ১ জুলাই ১৯৭০ সালে সিলেট জেলার ওসমানীনগর উপজেলার বুরুঙ্গা বাজার ইউনিয়নের পশ্চিম তিলাপাড়া গ্রামে জন্মগ্রহণ করেন। তার বাবার নাম নৌশা মিয়া চৌধুরী এবং মায়ের নাম মোছা. গহিনুন্নেছা চৌধুরী। ছয় ভাইয়ের মধ্যে সবার ছোট আনোয়ারুজ্জামান চৌধুরী।
পশ্চিম তিলাপাড়া সরকারি প্রাথমিক বিদ্যালয় থেকে প্রাথমিক, বুরুঙ্গা উচ্চ বিদ্যালয় থেকে মাধ্যমিক পাসের পর সিলেট সরকারি কলেজে ভর্তি হয়ে ১৯৮৮ সাল থেকে ১৯৯০ সাল পর্যন্ত লেখা পড়া করেন। পরে তিনি লন্ডন গিয়ে স্নাতকোত্তর ডিগ্রি নেন।
তার স্ত্রী হলি বেগম চৌধুরী ইংল্যান্ডের এনএইচএসতে হেলথ অ্যাডভোকেট হিসেবে কর্মরত। এই দম্পতীর তিন সন্তান।
রাজনৈতিক জীবন
আনোয়ারুজ্জামান চৌধুরী ছাত্রাবস্থায় ছাত্রলীগের রাজনীতির সঙ্গে জড়িত ছিলেন। বালাগঞ্জ উপজেলা ছাত্রলীগের সমাজসেবা সম্পাদক হিসেবে দায়িত্ব পালন করেন।
যুক্তরাজ্য আওয়ামী লীগের যুগ্ম সাধারণ সম্পাদক এবং বিভিন্ন সময় ভারপ্রাপ্ত সাধারণ সম্পাদকের দায়িত্ব পালন করেন তিনি।
২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি সিলেট-২ আসন (ওসমানীনগর-বিশ্বনাথ) থেকে মনোনয়ন প্রত্যাশী ছিলেন।
২১ জুন ২০২৩ সালে সিলেট সিটি কর্পোরেশনের নির্বাচনে তিনি মেয়র নির্বাচিত হন।
বুল্লা ইউনিয়ন
বুল্লা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
জগদীশপুর ইউনিয়ন
জগদীশপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাহ্লীক
বাহ্লীক (Sanskrit: बाह्लिक) হলেন মহাভারতের যুগের বাহ্লীক রাজ্যের রাজা। তিনি, শান্তনুর জ্যেষ্ঠভ্রাতা, যেখানে শান্তনু হলেন হস্তিনাপুরের রাজা। আবার, তিনি ভীষ্মের কাকা। তিনি কুরুক্ষেত্র যুদ্ধে সবচেয়ে বেশি বয়সী যোদ্ধা ছিলেন। তার ছেলের নাম সোমদত্ত এবং মেয়ের নাম পৌরভি। তার ছেলের ঘরের নাতি হলো ভূরিশ্রবা, ভূরি ও শাল এবং মেয়ের ঘরের নাতির নাম অবঘ ও নন্দক। তার মেয়ে পৌরভির স্বামী কাশীরাজ অভীভু কুরুক্ষেত্রে যুদ্ধে কৌরব পক্ষের হয়ে যুদ্ধ করেন। কুরুক্ষেত্র যুদ্ধের ১৪তম দিনে বাহ্লীক সূর্যাস্তের সময় ভীম কর্তৃক নিহত হন। যুধিষ্ঠিরের মতে, তিনি ভারত তথা কৌরব এবং পাণ্ডবদের মধ্যে শান্তি আশা করেছিলেন। তার কথা মহাভারত মহাকাব্যে উল্লেখিত হয়েছে।
শ্রিয়াঙ্কা সদাঙ্গী
শ্রিয়াঙ্কা সদাঙ্গী (জন্ম ১৯৯৫) হলেন একজন ভারতীয় শ্যুটার। তিনি জাতীয় ও আন্তর্জাতিক স্তরে যথাক্রমে তাঁর রাজ্য এবং ভারতের প্রতিনিধিত্ব করেছেন।
প্রাথমিক জীবন
শ্রিয়াঙ্কা ১৯৯৫ সালে সম্বলপুরে জন্মগ্রহণ করেন। তাঁর বাবা ও মায়ের নাম যথাক্রমে সুধা সদাঙ্গী এবং শিতাংসু সদাঙ্গী। তাঁর বাবা ভারতীয় সেনাবাহিনীতে চাকরি করতেন, তাই তিনি বড় হওয়ার সময় বাবার চাকরিসূত্রে ভারতের অনেক শহরে ঘুরেছেন।
শিক্ষা
শ্রিয়াঙ্কা বসন্ত কুঞ্জে র দিল্লি পাবলিক স্কুলে তাঁর স্কুলের পড়াশোনা শেষ করেন। তিনি পুনের গগন নারাং একাডেমিতে প্রশিক্ষণ ও অনুশীলন করেন। তিনি তেল ও প্রাকৃতিক গ্যাস কর্পোরেশন লিমিটেড থেকে বৃত্তিও পেয়েছিলেন। তিনি কেআইআইটি স্কুল অফ ম্যানেজমেন্টে এমবিএ প্রোগ্রামে যোগদান করেছিলেন, কেআইআইটি জুলাই ২০১৮ সালে বিশ্ববিদ্যালয় হিসাবে বিবেচিত হয়েছিল এবং বর্তমানে তিনি সেখানে পড়াশুনা করেন।
ক্রীড়া জীবন
২০১০ সালে, শ্রিয়াঙ্কা জার্মানিতে বিশ্ব শ্যুটিং চ্যাম্পিয়নশিপে অংশ নিয়েছিলেন।
২০১১ সালের অক্টোবর মাসে, কুয়েতে আয়োজিত এশিয়ান এয়ারগান চ্যাম্পিয়নশিপে, শ্রিয়াঙ্কা একটি স্বর্ণপদক জিতেছিলেন। একই বছরের নভেম্বরে, তিনি ৫৫তম জাতীয় শ্যুটিং চ্যাম্পিয়নশিপের স্বতন্ত্র ইভেন্টে একটি রৌপ্য এবং দুটি ব্রোঞ্জ পদক জিতেছিলেন।
২০১২ সালের জানুয়ারী মাসে, শ্রিয়াঙ্কা দোহায় অনুষ্ঠিত ১২তম এশিয়ান চ্যাম্পিয়নশিপে ১০ মিটার এয়ার রাইফেল মহিলা বিভাগে রৌপ্য পদক অর্জন করেন। দোহাতে চ্যাম্পিয়নশিপে তিনি ৪০০-এর মধ্যে ৩৯৪ পয়েন্ট স্কোর করেছিলেন। এই কৃতিত্ব তাঁকে ভারতের ওড়িশা রাজ্যের সবচেয়ে সফল শ্যুটারে পরিণত করেছে।
সেই বছরের সিনিয়র বিভাগে শ্রিয়াঙ্কার প্রথম কৃতিত্ব ছিল চীনের নানচাং শহরে ৫ম এশিয়ান সিনিয়র এয়ারগান শ্যুটিং চ্যাম্পিয়নশিপে রৌপ্য পদক। এটি ছিল একটি ১০-মিটার এয়ার রাইফেল ইভেন্ট।
২০১৪ সালে, শ্রিয়াঙ্কা স্পেনের গ্রানাডায় ৫১তম আইএসএসএফ ওয়ার্ল্ড শ্যুটিং চ্যাম্পিয়নশিপের জন্য ভারতীয় দলে নির্বাচিত হয়েছিলেন।
২০১৫ সালে, শ্রিয়াঙ্কা কুয়েতে ১০ মিটার এয়ার রাইফেল জুনিয়র মহিলা ইভেন্টে এশিয়ান শ্যুটিং চ্যাম্পিয়নশিপে রৌপ্য জিতেছিলেন।
২০১৬ সালে, তিনি ইরানের তেহরানে ৯ম এশিয়ান এয়ারগান চ্যাম্পিয়নশিপে, ১০ মিটার এয়ার রাইফেল শ্যুটিং ইভেন্টে রৌপ্য জিতেছিলেন। এটি ছিল চ্যাম্পিয়নশিপে পঞ্চম অবস্থান।
২০১৮ সালে, আন্তর্জাতিক শ্যুটিং চ্যাম্পিয়নশিপে জার্মানির শার্লিন বেনিশের সাথে একটি হাড্ডাহাড্ডি ম্যাচের পর শ্যুটঅফে গিয়ে শ্রিয়াঙ্কা মহিলাদের এয়ার রাইফেলে সোনা পেতে ব্যর্থ হন।
পুরস্কার
শ্রিয়াঙ্কা বিভিন্ন আন্তর্জাতিক ইভেন্টে ৩টি স্বর্ণ, ৬টি রৌপ্য এবং ৩টি ব্রোঞ্জ পদক জিতেছেন। এ ছাড়াও তাঁর কাছে অনেক জাতীয় পদক আছে।
২০১৪ সালে, তাঁর কৃতিত্বের স্বীকৃতি স্বরূপ তাঁকে একলব্য পুরস্কারে ভূষিত করা হয়েছিল, এটি ওড়িশার সবচেয়ে মর্যাদাপূর্ণ ক্রীড়া পুরস্কার।
সুইডিশ উইকিপিডিয়া
সুইডিশ উইকিপিডিয়া (svenska Wikipedia) হচ্ছে অনলাইন বিশ্বকোষ উইকিপিডিয়ার সুইডিশ ভাষার সংস্করণ। ২৩ মে ২০০১-এ যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে।
ইতিহাস
২০০১ সালে লারস আরনসন susning.nu নামে একটি উইকি চালু করেন যা সুইডিশ উইকিপিডিয়ার সুত্রপাত করে। ২৮ মে ২০০৩ সালে এটি পৃথিবীর দ্বিতীয় বৃহত্তম উইকিতে পরিণত হয়। প্রতিষ্ঠাতার সংগে কিছু মনোমালিন্য, সাইটে আরনসনের বিজ্ঞাপন দেওয়ার সিদ্ধান্তের বিরোধিতা, ধ্বংসপ্রবণতার বিরুদ্ধে যুদ্ধ করার জন্য উপযুক্ত টুলস না থাকা, বেশ কিছু সুসনিং লেখক সুইডিশ উইকিপিডিয়ায় যোগ দেয়, তাদের পথ ধরে পরে অনেকেই সুইডিশ উইকিপিডিয়ায় যোগ দান করে । ২০০৪ সালে সুইডিশ উইকিপিডিয়ার সম্পাদনা ফিচার সবার জন্য বন্ধ করে শুধু মুষ্টিমেয় কিছু ব্যবহারকারীর জন্য উন্মুক্ত রাখা হয়। ফলে সুইডিশ উইকিপিডিয়ায় ব্যবহারকারী বৃদ্ধি পায়।
২৭ এপ্রিল ২০১২ সালে এই উইকিতে নিবন্ধের সংখ্যা ৫ লক্ষ্যে পৌঁছায়।
বাল্লা ইউনিয়ন
বাল্লা বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।
প্রশাসনিক কাঠামো
বাল্লা ইউনিয়ন হরিরামপুর উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী গালা ইউনিয়নের মোট জনসংখ্যা ২০,০১৮ জন। এর মধ্যে পুরুষ ১১,০৪০ জন এবং মহিলা ১০,৯৭৫ জন।
আরও দেখুন
গালা ইউনিয়ন
নাউরুর ভাষা
নাউরুয়ান ভাষা এবং ইংরেজি ভাষা নাউরুর সরকারী ভাষা। এখানকার প্রায় অর্ধেক সংখ্যক লোক নাউরুয়ান ভাষাতে কথা বলেন। এটি একটি অস্ট্রোনেশীয় ভাষা। অন্যান্য স্থানীয় ভাষার মধ্যে ইকিরিবাতি ভাষা, চীনা ভাষা এবং টুভালুয়ান ভাষা উল্লেখযোগ্য। আন্তর্জাতিক বাণিজ্য ও পর্যটন শিল্পে ইংরেজি ভাষা ব্যবহার করা হয়।
বহিঃসংযোগ
Demographics of Nauru
মহাযান
মহাযান (সংস্কৃত: महायान ; অর্থ: "মহৎ পন্থা") হল বৌদ্ধধর্মের প্রধান দুটি অধুনা প্রচলিত শাখাসম্প্রদায়ের অন্যতম (অপর সম্প্রদায়টির নাম থেরবাদ) এবং বৌদ্ধ দর্শন ও ধর্মানুশীলনের একটি বিশেষ ধারার পরিচায়ক পরিভাষা। এই সম্প্রদায় থেকে একাধিক উপশাখার উদ্ভব ঘটেছে। গোড়ার দিকে ভারতে মহাযান একটি ক্ষুদ্র সম্প্রদায় ছিল। কিন্তু পরবর্তীকালে এটি একটি দীর্ঘস্থায়ী ঐতিহাসিক গুরুত্ব অর্জন করে। বৌদ্ধ বজ্রযান মতবাদটি কখনও কখনও মহাযান বৌদ্ধধর্মের একটি অংশ হিসাবে বিবেচিত হয়। তবে কয়েক জন গবেষকের মতে এটি সম্পূর্ণ পৃথক একটি শাখা।
বর্তমান যুগের বৌদ্ধ সম্প্রদায়গুলির মধ্যে মহাযানপন্থীরাই সংখ্যাগুরু। ২০১০ সালের হিসাব অনুযায়ী, বৌদ্ধদের মধ্যে ৫৩% এই মত অনুশীলন করেন, যেখানে থেরবাদের অনুগামীদের হার ৩৬% এবং বজ্রযান অনুশীলনকারীদের হার ৬%।
মহাযান বৌদ্ধধর্মের ইতিহাসে দেখা যায়, এই মতবাদ ভারত থেকে বাংলাদেশ, নেপাল, ভুটান, চীন, তাইওয়ান, মোঙ্গোলিয়া, কোরিয়া, জাপান, ভিয়েতনাম, ইন্দোনেশিয়া, মালয়েশিয়া ও সিঙ্গাপুরের মতো দক্ষিণ, পূর্ব ও দক্ষিণপূর্ব এশীয় দেশগুলিতে ছড়িয়ে পড়ে। আফগানিস্তান, থাইল্যান্ড, কম্বোডিয়া, লাওস, মালদ্বীপ, পাকিস্তান, শ্রীলঙ্কা, ব্রহ্মদেশ, ইরানের মতো অন্যান্য দক্ষিণ ও দক্ষিণপূর্ব এশীয় দেশগুলিতে এবং মধ্য এশিয়ার অন্যান্য দেশগুলিতেও এই মতবাদ প্রসারিত হয়েছিল। পরবর্তীকালে ইসলাম অথবা অন্য ধর্মমত এই সব অঞ্চলে আধিপত্য বিস্তার করে।
খ্রিস্টীয় ৭ম থেকে ১২শ শতাব্দীর মধ্যবর্তী সময়ে ভারতে বৌদ্ধধর্মের শেষ যুগে নালন্দার মতো বৃহৎ মহাযান শিক্ষাকেন্দ্রগুলি গড়ে উঠেছিল। চান বৌদ্ধধর্ম, জাপানি জেন, বুদ্ধক্ষেত্র বৌদ্ধধর্ম, নিচিরেন বৌদ্ধধর্ম ও ভিয়েতনামি বৌদ্ধধর্ম বর্তমানে মহাযান বৌদ্ধ সম্প্রদায়ের প্রধান উপশাখা। তিয়ানতাই, তেনদাই, শিংগন বৌদ্ধধর্ম ও তিব্বতি বৌদ্ধধর্মের মতো বজ্রযান শাখাগুলিকেও মহাযানের অন্তর্গত বলে ধরা যেতে পারে। এই শাখাগুলির থেকে মহাযান মতে কিছু দুর্বোধ্য শিক্ষা অন্তর্ভুক্ত হয়েছে।
ব্যুৎপত্তি
জান নাটিয়ারের মতে, "মহাযান" শব্দটি প্রথম দিকে "বোধিসত্ত্বযান" শব্দের একটি সম্মানসূচক বিশেষণ ছিল। একজন বোধিসত্ত্বের মাধ্যমে সকল সজীব প্রাণীর কল্যাণের জন্য বুদ্ধত্ব অনুসন্ধানকেই বলা হত বোধিসত্ত্বযান। তাই বোধিসত্ত্বের শিক্ষা ও সাধনপন্থা যবে থেকে প্রচলিত হয়েছে, তবে থেকেই "মহাযান" শব্দটি চলে আসছে। যেহেতু এটি বোধিসত্ত্বযান কথাটির বিশেষণ হিসেবে ব্যবহৃত হত, সেহেতু "মহাযান" শব্দটি ও তার প্রয়োগের সঙ্গে মহাযান শাখার বিকাশের কোনো গুরুত্বপূর্ণ যোগসূত্র নেই।
প্রাচীনতম মহাযান ধর্মগ্রন্থগুলি "মহাযান" শব্দটিকে "বোধিসত্ত্বযান" শব্দের প্রতিশব্দ হিসেবেই গ্রহণ করেছে। তবে প্রাচীন গ্রন্থগুলিতে "হীনযান" শব্দের ব্যবহার তুলনামূলকভাবে খুবই কম। "মহাযান" ও "হীনযান" মতের মধ্যে আপাত বিরোধটি ভ্রান্ত হতে পারে। কারণ, দুটি শব্দই একই যুগে একে অপরের সঙ্গে সম্পর্ক নির্দেশ করার জন্য তৈরি করা হয়নি।
"মহাযান" সম্পর্কে প্রাচীনতম ও সবচেয়ে গুরুত্বপূর্ণ সূত্রগুলি হল সদ্ধর্ম পুণ্ডরিকা সূত্র উল্লিখিত সূত্রগুলি। এগুলি খ্রিস্টপূর্ব প্রথম শতাব্দী থেকে খ্রিস্টীয় প্রথম শতাব্দীর মধ্যবর্তী সময়ে লেখা হয়। সেইশি করশিমা বলেছেন, শব্দটি রপ্রথম ব্যবহৃত হয়েছিল সদ্ধর্ম পুণ্ডরিক সূত্র-এর গান্ধারী প্রাকৃত সংস্করণে। শব্দটি "মহাযান" ছিল না, ছিল প্রাকৃত শব্দ "মহাজান" বা "মহাজ্ঞান"। পরে প্রাকৃত শব্দটি সংস্কৃতে রূপান্তরিত করার সময় "মহাযান" হয়ে যায়। এই রূপান্তরের কারণ সম্ভবত বৌদ্ধদের বিখ্যাত দগ্ধ বাড়ির উপকথাটির দ্বিমুখী অর্থ, যেখানে তিনটি "যান" বা গাড়ির উল্লেখ আছে।
ইতিহাস
thumb|right|প্রাচীন বৌদ্ধস্তুপ, [[বরোবুদুর, ইন্দোনেশিয়া।]]
thumb|right|upright|গান্ধার অঞ্চলের প্রাচীন বুদ্ধমূর্তি, খ্রিস্টীয় দ্বিতীয় শতাব্দী।
উৎস
মহাযান শাখার উৎস সম্পর্কে সম্পূর্ণ তথ্য পাওয়া যায় না। প্রথমদিকে পাশ্চাত্য গবেষকেরা মনে করতেন, এটি ছিল তথাকথিত "হীনযান" শাখার একটি বিরোধী শাখা। মহাযান শাখায় বুদ্ধ ও বোধিসত্ত্ব পূজার প্রবণতা থেকে অনুমান করা হয়, এটি বৌদ্ধধর্মের একটি ভক্তিবাদী ও গৃহস্থকেন্দ্রিক শাখা। স্তুপ উপাসনার সূচনা মহাযান শাখাতেই শুরু হয়েছিল বলে অনুমান করা হয়। এটিকে ইউরোপীয় ধর্মবিশ্বাসের ইতিহাসে প্রোটেস্টান্ট আন্দোলনের সঙ্গে তুলনাও করা হয়। তবে আধুনিক কালে অনেকগুলি প্রাচীন গ্রন্থ আবিষ্কৃত হওয়ার পর এই ধারণাগুলি পরিত্যক্ত হয়েছে। খড়্গভীষণ সূত্র ইত্যাদি বইয়ের ধারণার অনুরূপ কিছু ধারণা, যেমন বোধিসত্ত্ব পথের প্রতি কঠোর আনুগত্য, নির্জনে কঠোর সন্ন্যাসধর্ম পালন ইত্যাদি প্রাচীনতম মহাযান ধর্মগ্রন্থগুলিতেও পাওয়া যায়। মহাযান ভক্তিবাদী ও গৃহস্থকেন্দ্রিক শাখা ছিল বলে যে ধারণা প্রচলিত ছিল, তা আধুনিক কালে ভ্রান্ত বলে পরিত্যক্ত হয়েছে।
খ্রিস্টপূর্ব প্রথম শতাব্দী ও খ্রিস্টীয় প্রথম শতাব্দীতে লিখিত সূত্রগুলিতে প্রথম "মহাযান" কথাটির উল্লেখ পাওয়া যায়। জান নাটিয়ার লিখেছেন, উগ্রপরিপৃচ্চ সূত্র ইত্যাদি প্রাচীনতম মহাযান সূত্রগুলিতে "মহাযান" শব্দটিকে কোনো পৃথক শাখার নাম হিসেবে ব্যবহার করা হয়নি বা প্রাচীন শাখাগুলির সঙ্গে এই শাখার কোনো তত্ত্বগত বিরোধও দেখানো হয়নি। "মহাযান" বলতে বোঝানো হয়েছে বোধিসত্ত্বের পথ অনুসরণ করে গৌতম সিদ্ধার্থের বুদ্ধত্ব প্রাপ্তির কঠোর উচ্চাকাঙ্ক্ষাটিকে।
মহাযান শাখাটি যে প্রাচীন কালে বৌদ্ধধর্মের একটি শাখা বা সম্প্রদায় হিসেবে বিবেচিত হত, তারও কোনো প্রমাণ পাওয়া যায় না। তখন মহাযান বলতে কিছু আদর্শ ও বোধিসত্ত্ব ইত্যাদি কিছু পরবর্তীকালে উদ্ভূত মতের সমষ্টি বোঝাত। পল উইলিয়ামস লিখেছেন, মহাযান প্রাচীনকালে আলাদা "বিনয়" বা শাখাসম্প্রদায় হিসেবে বিবেচিত হত না। তাই মহাযানপন্থী ভিক্ষু বা ভিক্ষুনিরা আনুষ্ঠানিকভাবে অন্য কোনো একটি প্রাচীন শাখার অন্তর্গত ছিলেন। ওই সব "নিকায়" বা সন্ন্যাসী সম্প্রদায়ের সদস্যপদ বর্তমানকালে পূর্ব এশিয়ায় ধর্মগুপ্তক নিকায় ও তিব্বতি বৌদ্ধধর্মে মূলসর্বাস্তিবাদ নিকায় অনুযায়ী নির্ধারিত হয়। তাই মহাযান কখনই প্রাচীন শাখাগুলির থেকে পৃথক বিরোধী শাখা ছিল না। পল হ্যারিসনের ব্যাখ্যা অনুসারে, মহাযান নিকায়ের অন্তর্গত হলেও, নিকায়ের সকল সদস্য মহাযানপন্থী নন। ভারতে আগত চীনা পর্যটক-সন্ন্যাসীদের লেখা থেকে জানা যায়, সেকালে একই মঠে মহাযানপন্থী ও মহাযান-বিরোধী সন্ন্যাসীরা বাস করতেন।
চীনা সন্ন্যাসী ইজিং খ্রিস্টীয় সপ্তম শতাব্দীতে ভারতে এসেছিলেন। তিনি মহাযান ও হীনযানের পার্থক্য করতে গিয়ে লিখেছেন:
"দুই মতবাদই এক বিনয় গ্রহণ করেছে। পাঁচটি নিষেধবাক্য দুই মতবাদেই গৃহীত। দুই-ই চতুরার্য সত্যের চর্চা করে। যারা বোধিসত্ত্বদের পূজা করেন এবং মহাযানসূত্রগুলি পড়েন, তাঁদের বলা হয় মহাযানপন্থী এবং যাঁরা এগুলি করেন না, তাঁদের বলা হয় হীনযানপন্থী।"
মহাযান শাখার উৎস সম্পর্কে প্রাচীনতম প্রামাণ্য গ্রন্থগুলি হল মহাযান ধর্মগ্রন্থগুলির চীনা অনুবাদ। বৌদ্ধ সন্ন্যাসী লোকক্ষেমা খ্রিস্টীয় দ্বিতীয় শতাব্দীতে চীনে প্রথম মহাযান ধর্মমত প্রচার করেছিলেন। তিনিই মহাযান সূত্রগুলি চীনা ভাষায় অনুবাদ করেন। thumb|upright|প্রজ্ঞাপারমিতার মূর্তি, সিংহসারি, [[পূর্ব জাভা, ইন্দোনেশিয়া।]]
প্রাচীন মহাযান সূত্র
গবেষকদের প্রথাগত বিশ্বাস অনুসারে, প্রজ্ঞাপারমিতা শ্রেণীর প্রথম সংস্করণ এবং অক্ষোভ্য বুদ্ধ-সংক্রান্ত বইগুলি প্রাচীম মহাযান সূত্রের অন্তর্গত। এগুলি সম্ভবত খ্রিস্টপূর্ব প্রথম শতাব্দীতে দক্ষিণ ভারতে রচিত হয়েছিল। কুষাণ যুগের সন্ন্যাসী লোকক্ষেম আদি মহাযান সূত্রের কতকগুলি অনুবাদ করেছিলেন। তিনি গান্ধার রাজ্য থেকে চীন দেশে যান। ১৭৮-১৮৯ খ্রিষ্টাব্দে চীনের রাজধানী লুওয়াং শহরে বসে তিনি অনুবাদ কাজ সম্পন্ন করেছিলেন। খ্রিস্টীয় দ্বিতীয় শতাব্দীতে নিম্নলিখিত কয়েকটি মহাযানসূত্র অনূদিত হয়:
এই বইগুলিতে কঠোর সাধনা, বনবাস ও ধ্যানতন্ময়তার গুরুত্বের উপর বেশি জোর দেওয়া হয়েছে।
"হ্যারিসন লোকক্ষেমা সূত্র সাহিত্যের মাত্রাতিরিক্ত কঠোর ধর্মানুশীলন, মনবাস ও সর্বোপরি ধ্যানতন্ময়তা বা সমাধির প্রতি বিশেষ আকর্ষণের দিকে অঙ্গুলিনির্দেশ করেছেন। ধ্যান ও ধ্যানতন্ময় অবস্থা সম্ভবত আদি মহাযান শাখার কেন্দ্রবিন্দুতে থাকত। এর কারণ অবশ্যই তাদের আধ্যাত্মিক ক্ষমতা। তবে এর অন্য কারণ, তারা সম্ভবত ঘন ঘন দৈব দর্শন বা অনুপ্রেরণা পেতেন।"
এগুলির কয়েকটি সম্ভবত খ্রিস্টীয় প্রথম শতাব্দীতে উত্তর ভারতে রচিত হয়েছিল। কোনো কোনো গবেষকদের মতে, আদি মহাযান সূত্রগুলি প্রধানত দক্ষিণ ভারতে রচিত হয়েছিল। পরে এই অতিরিক্ত ধর্মগ্রন্থ রচনার কাজটা উত্তর ভারতেও ছড়িয়ে পড়ে। অবশ্য মহাযান ধর্মগ্রন্থগুলির এই ক্রমে ক্রমে সংখ্যায় বৃদ্ধি পাওয়া আর "মহাযান" নামধারী কোনো ধর্মীয় আন্দোলনের আলাদা অস্তিত্বের পৃথম সমসাময়িক সহাবস্থানের কথা বললে ভুল হতে পারে। কেউ কেউ মনে করেন, অভিধর্মের অতিবাস্তবতাবাদের প্রত্যুত্তরে প্রজ্ঞাপারমিতা সূত্র রচিত হয়েছিল। thumb|right|মহাযান বৌদ্ধ ত্রিমূর্তি - [[বোধিসত্ত্ব মৈত্রেয়, বুদ্ধ ও বোধিসত্ত্ব অবলোকিতেশ্বর। খ্রিস্টীয় দ্বিতীয় শতাব্দী, গান্ধার।]]
প্রাচীনতম শিলালিপি
যেসব শিলালিপিতে মহাযান মতটিকে স্পষ্টভাবে চেনা যায় এবং বুদ্ধ অমিতাভের উল্লেখ যেখানে আছে, সেই শিলালিপিগুলির মধ্যে যেটি প্রাচীনতম সেটি আবিষ্কৃত হয়েছে মথুরায়। এটি ৮০ খ্রিষ্টাব্দে নির্মিত হয়। একটি বুদ্ধমূর্তির ধ্বংসাবশেষের গায়ে ব্রাহ্মী হরফে লেখা আছে: "রাজা হুবিষ্কের রাজ্যাভিষেকের ২৮ বছর পরে নির্মিত... পবিত্র বুদ্ধ অমিতাভের জন্য।" সম্রাট হুবিষ্ক নিজে মহাযান বৌদ্ধধর্মের অনুগামী ছিলেন বলেও কিছু প্রমাণ পাওয়া গিয়েছে। সুয়েন সংগ্রহের একটি সংস্কৃত পুথিতে বলা হয়েছে, হুবিষ্ক "মহাযানের বিস্তার ঘটিয়েছিলেন।" পঞ্চম শতাব্দীর আগে যেসব মহাযান গ্রন্থ মধ্য এশিয়া থেকে চীনে গিয়েছিল, তার তুলনায় ভারতীয় পুথিগুলিতে "মহাযান" নামটির প্রমাণ কমই পাওয়া যায়।
নিয়ন
নিয়ন পর্যায় সারণীর ১৮ নং গ্রুপ (নিষ্ক্রিয় গ্যাস) এবং ২ নং পর্যায়ে অবস্থিত একটি মৌলিক পদার্থ যার প্রতীক Ne ।
আবিষ্কার
থাম্ব|273x273পিক্সেল|নিয়নের অরবিটাল ১৮৯৮ সালে লন্ডনে ব্রিটিশ পদার্থবিদ স্যার উইলিয়াম র‍্যামজি (১৮৫২-১৯১৬) ও মরিস ডব্লিউ. ট্র্যাভার্স (১৮৭২-১৯৬১) নিয়ন আবিষ্কার করেন। র‍্যামসি বাতাসের একটি উপাদানকে ঠাণ্ডা করলে তা তরলে পরিণত হয়, পরে এই তরলকে গরম করে গ্যাসগুলোকে আবদ্ধ করেন। ১৮৯৮ সালের মে মাসের শেষভাগ থেকে ছয় সপ্তাহ ধরে গ্যাসগুলো থেকে নাইট্রোজেন, অক্সিজেন ও আর্গন আলাদা করা হয়, কিন্তু বাকি গ্যাসগুলো তাদের পর্যাপ্ততার ভিত্তিতে আলাদা ছিল। বাকি গ্যাসগুলোর প্রথমটি ছিল ক্রিপ্টন। ক্রিপ্টন সরানোর পর পরের গ্যাসটি স্পেক্ট্রোস্কপিক ডিসচার্জের মাধ্যমে উজ্জ্বল লাল আলো প্রদান করে। এই গ্যাসটি জুনে আবিষ্কার করা হয়, যার নাম দেওয়া হয় নিয়ন। র‍্যামসির পুত্রের সুপারিশে গ্যাসটির নামকরণ করা হয় লাতিন novum (নতুন) শব্দের গ্রিক সমবর্গীয় শব্দ অনুসারে।
বৈশিষ্ট্য
ওজনে হাল্কা এবং উৎকৃষ্ট গ্যাস এর দিক থেকে প্রথমে হিলিয়াম-এর অবস্থান ও এর পরে নিয়নের অবস্থান। এটি তড়িৎ ডিসচার্জ নলে লাল ও কমলা বর্ণের আলো প্রদর্শন করে৷ পদার্থসমূহের মধ্যে নিয়নের লিকুইড রেঞ্জ সবচেয়ে কম। লিকুইড রেঞ্জ হলো গলনাঙ্ক ও স্ফুটনাংক এর মধ্যকার তাপমাত্রা সীমা। নিয়নের লিকুইড রেঞ্জ ২৪.৫৫ থেকে ২৭.০৫ কেলভিন (-২৪৮.৪৫ ডিগ্রি সেলসিয়াস থেকে -২৪৫.৯৫ ডিগ্রি সেলসিয়াস কিংবা -৪১৫.২১ ডিগ্রি ফারেনহাইট থেকে -৪১০.৭১ ডিগ্রি ফারেনহাইট) পর্যন্ত হতে পারে৷ তরল হিলিয়ামের চেয়ে নিয়নের কোনো সিস্টেম ঠান্ডা করার ক্ষমতা ৪০ গুণ ও তরল হাইড্রোজেনের চেয়ে ৩ গুণ বেশি। বেশিরভাগ ক্ষেত্রেই নিয়ন হাইড্রোজেনের চেয়ে সস্তা একটি শীতক।
অন্যান্য সকল উৎকৃষ্ট গ্যাসসমূহের মধ্যে নিয়ন প্লাজমার আলো বিচ্ছুরণ সবচেয়ে তীব্র (স্বাভাবিক ভোল্টেজ ও বিদ্যুৎ প্রবাহে)। তরঙ্গদৈর্ঘ্যের পার্থক্যের জন্য মানুষের চোখে এই আলোর বর্ণ লাল ও কমলা। উক্ত আলোতে একটি সবুজ লাইনও বিদ্যমান যা সচরাচর দেখা যায় না যদি না দৃশ্যমান উপাদানসমূহ বর্ণালীবীক্ষণ দ্বারা মুছে যায়।
দুটি ভিন্ন ধরনের নিয়ন লাইটিং রয়েছে যাদের ব্যবহার অভিন্ন। উল্লেখ্য, নিয়ন লাইটিং বলতে বিশেষ ধরনের উজ্জ্বল আলোর বাতি বা কাঁচ বোঝানো হয় যাতে নিয়ন গ্যাস ব্যবহার করা হয়। নিয়ন বাতিসমূহ আকারে ছোট ও সচরাচর ১০০ থেকে ২৫০ ভোল্টের মধ্যে ক্রিয়া করে৷ এই দুইটি নিয়ন প্রযুক্তি ব্যবহৃত হতো বর্তনী পরীক্ষা করার জন্য। তবে এখন নিয়ন বাতির পরিবর্তে বর্তনী পরীক্ষা করার জন্য এলইডি (লাইট ইমিটিং ডায়োড) ব্যবহৃত হয়। এছাড়াও উক্ত নিয়ন প্রযুক্তিদ্বয় প্লাজমা টেলিভিশন স্ক্রিন ও প্লাজমা ডিসপ্লের অগ্রদূত হিসেবে পরিচিত। থাম্ব|244x244পিক্সেল|নিয়ন ধারক প্লাজমা টিউব নিয়ন সংকেত সাধারণত হালকা উচ্চতর ভোল্টেজে (২ থেকে ১৫ কিলোভোল্ট) চালিত করা হয় এবং নলগুলো থাকে কয়েক মিটার লম্বা। নিয়ন গ্লাসনল তৈরি করা হয় বিভিন্ন আকর্ষণীয় আকার দিয়ে এবং ব্যবহার করা হয় শৈল্পিক ও স্থাপত্যশিল্পে।
যৌগসমূহ
এর সাথে হিলিয়াম(He)এর যৌগ পাওয়া গিয়েছে।
নিয়ন গ্যাসের ব্যবহার
১. নিয়ন বাতি ও নিয়ন চিহ্ন প্রস্তুতিতে ব্যবহার করা হয়।
২. আলোকসজ্জার জন্য নিয়ন গ্যাস ইলেকট্রিক বাল্বে ব্যবহৃত হয়।
৩. সবুজ ঘরে উদ্ভিদ ও ফুলের বৃদ্ধিতে সহায়ক হিসেবে নিয়ন গ্যাস ব্যবহার করা হয়।
৪. টেলিভিশন সেট, বেতার চিত্র এবং শব্দ চলচ্চিত্র ইত্যাদি'তে নিয়ন ব্যবহার করা হয়।
৫. বৈদ্যুতিক যন্ত্রের রক্ষাকবচ হিসেবে নিয়ন ও হিলিয়াম এর মিশ্রণ ব্যবহার করা হয়।
৬. বিমানের পাইলটেরা আলোক সংকেতরূপে নিয়ন আলো ব্যবহার করে। কারণ এটি ঘন কুয়াশার মধ্যেও দৃশ্যমান হয়।
কনচেং বরপাত্রগোঁহাই
কনচেং বরপাত্রগোঁহাই (Kan Chyeng Bar Patra Gohain) ছিলেন আহোম শাসনতন্ত্র-এর বরপাত্রগোঁহাই পদবী লাভ করা প্রথম আধিকারিক। স্বর্গদেব চুপিম্‌ফা (১৪৯৩-১৪৯৭ খ্রী:) নক্টে খুনবাও (নাগারাজা) কারঙ্গপারের মিত্র ছিলেন। একদিন এক চমুবা কুঁয়রী "নাগা খুনবাওটি দেখতে ভাল" বলায় খং উঠে রাজা চারমাসের গর্ভবতী কুঁয়রীকে কারঙ্গপাকে দিয়ে দেন। নাগারাজা "তিনি যে দেবতাই দিতে পালে মঞো আই বলে রাখিম", এইকথা বলেন। নগাচাঙয়ে কুঁয়রীর ছেলে জন্মায়। এরপর ১৪৯৭ খ্রিস্টাব্দে চুহুংমুং বা দিহিঙ্গীয়া রাজা আহোম সিংহাসনে আরোহণ করেন। এই স্বর্গদেউর সময়ে নাগা চাঙ থেকে চমুবা কুঁয়রীর ছেলে আহোম রাজধানীতে কর পরিশোধ করতে আসায় দিহিঙ্গীয়া রাজা এই ছেলেটির গায়ে রাজকীয় তেজ দেখে তার পরিচয় জানতে যান। তিনি বুঢ়াগোঁহাই এবং বরগোঁহাইর সাথে আলোচনা করে ভবিষ্যতে আহোম রাজ্যের বিপদের আশঙ্কা করে এই ছেলেটিকে কনচেং নাম দিয়ে বরপাত্রগোঁহাইর পদ দিলেন। বুঢ়াগোঁহাই এবং বরগোঁহাইর সাথে এর সমান মর্যাদা হয়।
এরিক এভারহার্ড
এরিক এভারহার্ড (জন্ম ২ ডিসেম্বর, ১৯৭৬) হল মিচেল হার্টওয়েলের মঞ্চ নাম, একজন কানাডীয় পর্নোগ্রাফিক অভিনেতা এবং পরিচালক, যিনি গনজো পর্নোগ্রাফি চলচ্চিত্রের জন্য পরিচিত।
জীবনী
এভারহার্ড ইউক্রেনীয় বংশোদ্ভূত একজন কানাডীয় নাগরিক। ১৯৯৫ সালে, তিনি ইউনিভার্সিটিতে পড়ার জন্য ভ্যাঙ্কুভার, ব্রিটিশ কলাম্বিয়াতে চলে যান, সেই সময়েই তিনি প্রাপ্তবয়স্ক চলচ্চিত্রে প্রথম প্রবেশ করেন। এভারহার্ডের প্রাপ্তবয়স্ক চলচ্চিত্র ক্যারিয়ার কানাডায় ওয়েবসাইটের জন্য পারফর্ম করে শুরু হয়েছিল। বন্ধু এবং সহকর্মীদের অনুরোধে, তিনি ১৯৯৯ সালে লস অ্যাঞ্জেলেসে চলে যান তার কর্মজীবনের জন্য। মার্কিন যুক্তরাষ্ট্রে তার প্রথম শুটিং ছিল পরিচালক জুলস জর্ডানের।
আইরিন সুলতানা
আইরিন সুলতানা হলেন বাংলাদেশের একজন মডেল ও চলচ্চিত্র অভিনেত্রী। ২০০৮ সালের 'প্যান্টেনা ইউ গট দ্য লুক' প্রতিযোগিতায় তিনি 'সেরা হাসি' পুরস্কার পাবার পর থেকে বিনোদন মাধ্যমে কর্মজীবন শুরু করেন। তিনি দেশে এবং বিদেশে বহু র‍্যাম্প মডেলিং অনুষ্ঠানে অংশগ্রহণ করেছেন। তিনি চলচ্চিত্রে অভিষেক করেন, দেবাশীষ বিশ্বাস পরিচালিত ভালোবাসা জিন্দাবাদ সিনেমায় অভিনয়ের মাধ্যমে, যা ২০১৩ সালের ৮ নভেম্বর মুক্তি পায়। এই সিনেমাটি বক্স অফিসে সাড়া জাগায়। তিনি ছয়টির বেশি সিনেমায় অভিনয়ের জন্যে চুক্তিবদ্ধ হয়েছেন
টেলিভিশন
১. মেগা সিরিয়ালঃ "ম্যানপাওয়ার"
২. মেগা সিরিয়ালঃ "পৌষ ফাগুনের পালা
৩. একক নাটকঃ অনুভবে ভালবাসা
৪. একক নাটকঃ ভালোবাসা ও একটি কাপ্লনিক কাহিনী
নীল কার্বন
থাম্ব|প্রতি হেক্টরে নীল কার্বনের অর্থনৈতিক মূল্য। নীল কার্বন বা ব্লু কার্বন হল যে কার্বন ম্যানগ্রোভ, সল্ট মার্শ এবং সি গ্রাসের মধ্যে সঞ্চিত থাকে সেটা। মুল প্রক্রিয়া হয় সালোকসংশ্লেষ এর মাধ্যমে। বায়ুমণ্ডল থেকে উদ্ভিদ কার্বন ডাই অক্সাইড শোষণ কর বা গ্রহণ করে। পরে উদ্ভিদ দেহের বিভিন্ন অংশে, বিভিন্ন উপায়ে সঞ্চিত করে, ধরে রাখে। এভাবে কার্বন ডাই অক্সাইড খুব অ্ল্প পরিমাণ শোষিত হয় বিশেষ করে উপকূলীয় ইকোসিস্টেমে কারণ উপকূলীয় বনাঞ্চল দিনদিন কমে যাচ্ছে। সমুদ্ররে পানিতে কার্বন ডাই অক্সাইড কয়েক উপায়ে দ্রবীভূত হয়। তবে সি গ্রাস এক্ষেত্রে বিরাট ভুমিকা রাখে। কারণ সি গ্রাস অগভীর পানিতেও সালোকসংশ্লেষ করে। তারাও ব্লু কার্বনে ভুমিকা রাখে। তাদের বায়েমাস গুলো কার্বনের অংশ। ব্লু কার্বন সঞ্চিত হতে এসব উদ্ভিদের উপরিভাগে (পাতা, শাখা, প্রশাখা),নিচের দিক (শিকড়), রাইজোম এবং মরা কাঠ, পচা কাঠ, জৈব পদার্থ-সমৃদ্ধ পলি ইত্যাদি।
কার্বন সঞ্চিত সাধারণত দুটি উপায়ে হয়
Overview
.
References
<div class="reflist columns references-column-width" style="column-width: 30em; list-style-type: decimal;">
হনুমান
হনুমান বা মুখপোড়া হনুমান (Langur) প্রাইমেট (Primates) বর্গের অন্তর্গত লম্বা লেজযুক্ত বানর। বাংলাদেশে হনুমানের তিনটি প্রজাতি পাওয়া যায়।
আলপাকা
আলপাকা (alpaca) (Vicugna pacos) হচ্ছে উট ও লামার জাতভাই। এরা দক্ষিণ আমেরিকার উচু এলাকার অধিবাসী। আলপাকার চামড়া দিয়ে আলপাকা বলে একধরনের কোট তৈরি হয়। এদের চেহারার সাথে ছোট লামার মিল রয়েছে।
জোহরাবাই
জোহরাবাই আগ্রেওয়ালি (১৮৬৮ – ১৯১৩), শুধু জোহরাবাই নামেও পরিচিত, ১৯০০-এর দশকের গোড়ার দিকে হিন্দুস্তানি শাস্ত্রীয় সঙ্গীতের অন্যতম বিখ্যাত এবং প্রভাবশালী গায়ক ছিলেন। গওহর জানের মত, তাঁর গায়কজীবনের সময়কালও, ভারতীয় শাস্ত্রীয় সঙ্গীতে গানের ঐতিহ্যশালী অধ্যায় দরবার সঙ্গীতের শেষ পর্যায়কে চিহ্নিত করে। পুরুষালি গান গাওয়ার জন্য পরিচিত জোহরাবাই ভারতীয় গ্রামোফোন কোম্পানিরর জন্য বেশ কিছু গান রেকর্ড করেছিলেন।
প্রারম্ভিক জীবন এবং পটভূমি
জোহরাবাই ১৮৬৮ সালে ব্রিটিশ ভারতের উত্তর পশ্চিমী প্রান্তের আগ্রা শহরে জন্মগ্রহণ করেছিলেন। তিনি ছিলেন হিন্দুস্তানি শাস্ত্রীয় সঙ্গীতের আগ্রা ঘরানার একজন প্রাজ্ঞ গায়ক। তিনি আগ্রেওয়ালি উপাধি গ্রহণ করেছিলেন যার অর্থ "আগ্রা থেকে"।
জীবনের প্রথম দিকের বছরগুলোতে, জোহরাবাই ওস্তাদ শের খান, ওস্তাদ কাল্লান খান এবং প্রখ্যাত সুরকার / গীতিকার মেহবুব খানের (দরস পিয়া) কাছ থেকে প্রশিক্ষণ গ্রহণ করেন।
প্রদর্শন কর্মজীবন
জোহরাবাই হিন্দুস্তানি শাস্ত্রীয় সঙ্গীতের খেয়াল পর্যায়ের গান এবং সেই সঙ্গে ঠুংরি ও গজলের মতো হালকা ধরনের গান পরিবেশন করেছিলেন, এবং সেইসঙ্গে রেকর্ডও করেছিলেন। ঠুংরি ও গজলের মতো গানগুলি তিনি ঢাকার আহমদ খানের কাছ থেকে শিখেছিলেন।
জোহারাবাইয়ের গান প্রভাবিত করেছিল আধুনিক সময়ে আগ্রা ঘরানার সবচেয়ে বড় নাম, ওস্তাদ ফৈয়াজ খানকে, এমনকি পাটিয়ালা ঘরানার ওস্তাদ বড়ে গুলাম আলী খানও তাঁর গানে মুগ্ধ হয়ে তাঁকে সম্মান করতেন।
ভারতের গ্রামোফোন কোম্পানি ১৯০৮ সালে তাঁর সাথে একটি বিশেষ চুক্তি স্বাক্ষর করেছিল, সেই চুক্তি অনুযায়ী ২৫টি গানের জন্য প্রতি বছর তাঁকে ২,৫০০ টাকা প্রদান করা হত। জোহরাবাই ১৯০৮ - ১৯১১ সালের মধ্যে ৬০ টিরও বেশি গান রেকর্ড করেছিলেন। ১৯৯৪ সালে, তাঁর সবচেয়ে বিখ্যাত গানের মধ্যে ১৮টিকে নিয়ে একটি অডিওটেপ প্রকাশিত হয়েছিল। এরপর ২০০৩ সালে পুনরায় সেগুলি একটি কমপ্যাক্ট ডিস্ক বা 'সিডি'তে প্রকাশ করা হয়েছিল।
জোহরাবাইয়ের গানের শুধুমাত্র কয়েকটি ছোট অংশ ৭৮ আরপিএম রেকর্ডিং আকারে বিদ্যমান আছে। এখানে উল্লেখযোগ্য কিছু গানের মধ্যে রয়েছে ১৯০৯ সালের রাগ জৌনপুরীতে মটকি মোরে রে গোরাস এবং সোহিনী রাগে দেখনে কো মন লালচায়ে। ৭৮ আরপিএম রেকর্ডিংয়ের মধ্যে কয়েকটি নির্বাচিত গান শোনার জন্য উপলব্ধ আছে প্যাট্রিক মাউটালের ওয়েবসাইটে।
নিউজিল্যান্ডের ভাষা
নিউজিল্যান্ডে প্রচলিত অনেকগুলি ভাষার মধ্যে ইংরেজি ভাষা প্রধান এবং এটি কার্যত প্রধান সরকারি ভাষা। বেশির ভাগ নিউজিল্যান্ডীয় এই ভাষাতে কথা বলেন। দেশটিতে আইনত দুইটি সরকারী ভাষা আছে। এগুলি হল মাওরি ভাষা এবং নিউজিল্যান্ড প্রতীকী ভাষা (New Zealand Sign Language, সংক্ষেপে NZSL)। ২০০৬ সালের ১০ এপ্রিল বিশ্বের প্রথম দেশ হিসেবে নিউজিল্যান্ড একটি প্রতীকী ভাষাকে সরকারী ভাষার মর্যাদা দেয়। বর্তমানে এটি আদালতে ও সরকারি সেবাতে আইনত ব্যবহারযোগ্য।
নিউজিল্যান্ডে প্রায় ৫ লক্ষ মাওরি জাতির লোক বাস করে। এদের মধ্যে প্রায় ৭০ হাজারের মাতৃভাষা মাওরি। নিউজিল্যান্ডের প্রায় ৪০ লক্ষ লোকের মধ্যে ১ লক্ষ ৬১ হাজার লোক মাওরি ভাষাতে কথা বলতে পারে।
এছাড়াও নিউজিল্যান্ডে সাম্প্রতিক অভিবাসী সম্প্রদায়ে অনেকগুলি ভাষা প্রচলিত আছে। এদের মধ্যে আছে সামোয়ান ভাষা, হিন্দি ও অন্যান্য ভারতীয় ভাষা, ইউয়ে চীনা ভাষা এবং আরবি ভাষা।
আনা লুই স্ট্রং
আনা লুই স্ট্রং (২৪ নভেম্বর, ১৮৮৫ - ২৯ মার্চ, ১৯৭০) ছিলেন ২০ শতকের মার্কিন সাংবাদিক ও কর্মী এবং খ্যাতি অর্জন করেছিলেন সোভিয়েত ইউনিয়ন ও গণচিনের সাম্যবাদী আন্দোলনের সমর্থনে জন্য। রুশ সমাজতান্ত্রিক বিপ্লবের পর তিনি চলে যান রাশিয়ায়। সেখানে তিনি বিয়ে করেন এবং প্রায় ৩০ বছর সেদেশে বসবাস করেন। পরবর্তী সময়ে তিনি চলে যান এবং প্রায় আড়াই যুগ চিনে বসবাস করে সেখানেই মৃত্যুবরণ করেন। রুশ বিপ্লব ও তার সমাজতান্ত্রিক গঠনকর্ম এবং চিন বিপ্লব ও তার সমাজতান্ত্রিক গঠনকর্মকে অতি নিকটে থেকে দেখার সুযোগ তার হয়েছিল।
জুপিটার (দ্ব্যর্থতা নিরসন)
জুপিটার শব্দটি নিম্নলিখিত বিষয়সমূহকে নির্দেশ করে:
মোহাম্মদ মঈনউদ্দীন আবদুল্লাহ
মোহাম্মদ মঈনউদ্দীন আবদুল্লাহ হলেন একজন বাংলাদেশী সাবেক সরকারি কর্মকর্তা ও দুর্নীতি দমন কমিশনের বর্তমান চেয়ারম্যান। তার মেয়াদে দুর্নীতি দমন কমিশনের কর্মকর্তারা বাংলাদেশ সিভিল সার্ভিস থেকে আসা এবং কমিশনের নিয়মিত কর্মীদের কাছ থেকে বিভিন্ন নিয়মের অধীনে পরিচালিত কমিশনের শীর্ষ ব্যবস্থাপনার বিরুদ্ধে অভিযোগ তোলেন।
প্রারম্ভিক জীবন
আবদুল্লাহ ১৯৫৯ সালে তৎকালীন পূর্ব পাকিস্তানের কুমিল্লা জেলায় জন্মগ্রহণ করেন। তিনি ঢাকা বিশ্ববিদ্যালয় থেকে মৃত্তিকা বিজ্ঞানে স্নাতক ও স্নাতকোত্তর সম্পন্ন করেছেন।
কর্মজীবন
আব্দুল্লাহ ১৯৮৩ সালে বাংলাদেশ সিভিল সার্ভিসে প্রশাসন ক্যাডার হিসেবে যোগদান করেন। তিনি ম্যাজিস্ট্রেট হিসেবে প্রথম পোস্টিং হন। আব্দুল্লাহ বাংলাদেশের তত্ত্বাবধায়ক সরকারের প্রধান উপদেষ্টা ফখরুদ্দীন আহমদের সহকারী একান্ত সচিব হিসেবেও দায়িত্ব পালন করেন।
২০০৯ সালের মে মাসে তিনি প্রধানমন্ত্রী শেখ হাসিনার অধীনস্থ প্রধানমন্ত্রীর কার্যালয়ের মহাপরিচালক নিযুক্ত হন এবং ২০১০ সালের মে মাস পর্যন্ত সেখানে দায়িত্ব পালন করেন। তিনি ২০১০ থেকে ২০১২ সাল পর্যন্ত ঢাকা বিভাগের বিভাগীয় কমিশনার হিসেবে দায়িত্ব পালন করেন। এরপর তিনি শিল্প মন্ত্রণালয়ের সচিব নিযুক্ত হন। ২০১৪ থেকে ২০১৬ সাল পর্যন্ত আবদুল্লাহ গৃহায়ন ও গণপূর্ত মন্ত্রণালয়ের সচিব ছিলেন। ২০১৬ থেকে ২০১৮ সাল পর্যন্ত আবদুল্লাহ কৃষি মন্ত্রণালয়ের সিনিয়র সচিব হিসেবে দায়িত্ব পালন করেন। ২০১৯ সালের জুলাই মাসে আবদুল্লাহকে পল্লী কর্ম-সহায়ক ফাউন্ডেশনের চেয়ারপার্সন করা হয়। তিনি ঢাকা প্রকৌশল ও প্রযুক্তি বিশ্ববিদ্যালয়, জাহাঙ্গীরনগর বিশ্ববিদ্যালয় এবং জাতীয় কবি কাজী নজরুল ইসলাম বিশ্ববিদ্যালয়ের সিন্ডিকেট বোর্ডে কর্মরত ছিলেন। তিনি বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের প্রাক্তন মহাসচিব।
২০২১ সালের ৩ মার্চ মঈনউদ্দীন আবদুল্লাহ সুপ্রিম কোর্টের আপিল বিভাগের বিচারপতি পদমর্যাদায় দুর্নীতি দমন কমিশনের চেয়ারম্যান নিযুক্ত হন। তিনি ইকবাল মাহমুদের স্থলাভিষিক্ত হয়ে চেয়ারম্যান নিযুক্ত হন।
মোহাম্মদ আবদুল মতিন (বীর প্রতীক)
'''মো. আবদুল মতিন''' (জন্ম: অজানা - মৃত্যু: ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মো. আবদুল মতিনের জন্ম মৌলভীবাজার জেলার সদর উপজেলার রসুলপুর গ্রামে। তার বাবার নাম মো. আলফু মিয়া এবং মায়ের নাম সখিনা খাতুন। তার স্ত্রীর নাম আর্জুমান্দআরা চৌধুরী। তার দুই ছেলে, দুই মেয়ে।
কর্মজীবন
১৯৭১ সালে পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন মো. আবদুল মতিন । তিনি কোম্পানি কমান্ডার ছিলেন। মুক্তিযুদ্ধ শুরু হলে তিনি যোগ দেন যুদ্ধে। প্রতিরোধযুদ্ধ শেষে ভারতে ২ নম্বর সেক্টরে স্টাফ অফিসার হিসেবে কাজ করেন।
মুক্তিযুদ্ধে ভূমিকা
১৯৭১ সালের এপ্রিল মাসের মাঝামাঝি প্রতিরোধযুদ্ধকালে চট্টগ্রাম জেলার অন্তর্গত চট্টগ্রাম-ঢাকা রেলপথে সীতাকুণ্ডের পর মাস্তাননগর যুদ্ধ হয়। এ যুদ্ধের জন্য মো. আবদুল মতিনকে পাঠানো হয় ঢাকা-চট্টগ্রাম রেল-সড়ক বন্ধ করে দেওয়ার জন্য। তিনি প্রথমে প্রতিরক্ষা অবস্থান নেন কুমিল্লা আর ফৌজদারহাট ক্যাডেট কলেজের মাঝামাঝি জায়গায়। এখানে তিনি জিয়াউর রহমানকে (বীর উত্তম)সাহায্যার্থে পাঠানো হয়। সেখানে কী করতে হবে সে বিষয়ে বিস্তারিত বুঝিয়ে দেন খালেদ মোশাররফ (বীর উত্তম)। প্রথম ডিফেন্স চারদিন ধরে রাখতে পেরেছিলেন মুক্তিযোদ্ধারা। তারপর পিছিয়ে সীতাকুণ্ডে পরবর্তী ডিফেন্স নেন তারা। সীতাকুণ্ডে সপ্তাহখানেক থাকার পর মাস্তাননগরে ডিফেন্স নেন মুক্তিযোদ্ধারা। সেখানে সাত দিন ছিলেন মুক্তিযোদ্ধারা। শেষ দিন সূর্য ওঠার আগে খুব ভোরবেলায় গোলাগুলির শব্দ পেয়ে নজরুল ইসলামকে নিয়ে মেশিনগান পোস্টে যান আবদুল মতিন। সেখানে যাওয়ার পর গোলাগুলির প্রচণ্ডতা বেড়ে যায়। সারা দিন চলার পর সন্ধ্যার দিকে দেখা গেল পেছনেও গোলাগুলি হচ্ছে। ডান এবং বাম দিক থেকেও মুক্তিযোদ্ধাদের অবস্থানে পাকিস্তানি সেনারা এসে গেছে। সে সময়ে মুক্তিযোদ্ধা দলের মেশিনগান পোস্টর প্রধান ছিলেন আবু শামার। তিনি এক সময়ে এসে আবদুল মতিনকে একটি অস্ত্র দেন যাতে ধরা পড়লে তিনি আত্মহত্যা করতে পারি। এ যুদ্ধে সাহসিকতার পরিচয় দেন আবদুল মতিন।
লেক্সিংটন স্টিল
ক্লিফটন টড ব্রিট (জন্ম নভেম্বর ২৮, ১৯৬৯), যিনি তার মঞ্চ নাম লেক্সিংটন স্টিল দ্বারা বেশি পরিচিত, একজন মার্কিন পর্নোগ্রাফিক অভিনেতা, পরিচালক, প্রযোজক এবং প্রাক্তন স্টক ব্রোকার। তিনি প্রাপ্তবয়স্ক প্রযোজনা সংস্থা মার্সেনারী মোশন পিকচার্স এবং ব্ল্যাক ভাইকিং পিকচার্স ইনকর্পোরেটেডের মালিক।